《浪淘沙 听雨》
清代·杨芳灿

落叶带愁飘。敲响窗寮。相思人度可怜宵。几片凉云留不住，听雨萧萧。

鹊尾嫩香销。镫也慵挑。罗衾如水梦无憀。自是侬家听不得，错怪芭蕉。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。